CELEX: 62019CA0849
Language: sk
Date: 2020-12-17 00:00:00
Title: Vec C-849/19: Rozsudok Súdneho dvora (šiesta komora) zo 17. decembra 2020 – Európska komisia/Helénska republika (Nesplnenie povinnosti členským štátom – Životné prostredie – Smernica 92/43/EHS – Ochrana prirodzených biotopov a voľne žijúcich živočíchov a voľne rastúcich rastlín – Osobitné chránené územia – Člnok 4 ods. 4 – Povinnosť stanoviť ciele ochrany – Článok 6 ods. 1 – Povinnosť prijať opatrenia na ochranu – Rozhodnutie 2006/613/ES – Stredomorský biogeografický región)

22.2.2021   
            
            
               SK
            
            
               Úradný vestník Európskej únie
            
            
               C 62/9
            
         
      Rozsudok Súdneho dvora (šiesta komora) zo 17. decembra 2020 – Európska komisia/Helénska republika
      (Vec C-849/19) (1)
      
      (Nesplnenie povinnosti členským štátom - Životné prostredie - Smernica 92/43/EHS - Ochrana prirodzených biotopov a voľne žijúcich živočíchov a voľne rastúcich rastlín - Osobitné chránené územia - Člnok 4 ods. 4 - Povinnosť stanoviť ciele ochrany - Článok 6 ods. 1 - Povinnosť prijať opatrenia na ochranu - Rozhodnutie 2006/613/ES – Stredomorský biogeografický región)
      (2021/C 62/09)
      Jazyk konania: gréčtina
      
         Účastníci konania
      
      
         Žalobkyňa: Európska komisia (v zastúpení: A. Bouchagiar a C. Hermes, splnomocnení zástupcovia)
      
         Žalovaná: Helénska republika (v zastúpení: E. Skandalou, splnomocnený zástupca.)
      
         Výrok rozsudku
      
      
                  1.
               
               
                  Helénska republika tým, že v stanovených lehotách neprijala potrebné opatrenia na dosiahnutie cieľov ochrany a vhodných opatrení na ochranu v súvislosti s 239 lokalitami európskeho významu, ktoré sa nachádzajú na jej území a sú uvedené v rozhodnutí Komisie 2006/613/ES z 19. júla 2006, ktorým sa v súlade so smernicou Rady 92/43/EHS prijíma zoznam území európskeho významu pre stredomorskú biogeografickú oblasť, si nesplnila povinnosti, ktoré jej vyplývajú z článku 4 ods. 4 a článku 6 ods. 1 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín, zmenenej smernicou Rady 2006/105/ES z 20. novembra 2006.
               
            
                  2.
               
               
                  Helénska republika je povinná nahradiť trovy konania.
               
            
         (1)  Ú. v. EÚ C 19, 20.1.2020.